### Beslutninger

Mik Kristoffersen, Frede Jespersen og Aksel Knudsen kunne tiltræde indstillingen i overensstemmelse med Magistratens anbefaling.

Minna Steffensen kunne tiltræde indstillingen med bemærkning om, at SF ønsker, at der i etape 2 af Nye skabes endnu flere muligheder for at gøre cyklismen og den kollektive transport til førstevalg af transportmiddel, og at biltrafikken begrænses mere end det, der allerede er lagt op til i lokalplanen. SF tror på, at ambitionsniveauet for grøn mobilitet kan sættes endnu højere i en by som Nye. Desuden bakker SF op om at fremrykke stien ved letbanen.

Karin Eriksen kunne tiltræde indstillingen med følgende tilføjelser:

At minimum 25 procent af boligerne opføres som almene boliger.

At servicefunktioner udgår af kvoten for almene boliger, da der ellers kun vil være 19 procent ikke offentligt ejede almene boliger i boligområdet.

At der skal udarbejdes en samlet trafikplan for Nye til transport på cykel, gåben, i bil og med kollektiv trafik.

At der ikke kan udstedes byggetilladelser i lokalplanens område før fortove, stier, veje og anden infrastruktur er anlagt.

At planen udarbejdes i samarbejde med Fællesrådet.

At normen for parkering kun nedsættes til letbanenormen ved boliger beliggende maksimalt 500 meter fra letbanestationen.

Martin Mikkelsen og Ernst Mogensen tog forbehold idet, Venstre og Danmarksdemokraterne ønsker, at vejinfrastruktur realiseres hurtigere og yderligere, end det er aftalt i udbygningsaftalen - herunder etablering af supercykelsti langs letbane mod [adresse], men anerkender det aftalte grundlag for etape 2. Venstre og Danmarksdemokraterne ønsker, at udvikler og forvaltningen udarbejder en ambitiøs plan for vejinfrastrukturen i området omkring Nye, herunder kobling til motorvej og det omkringliggende vejnet, som forudsætning for planlægning for etape 3. Herudover ønskes de trafikale forbedringer for [adresse] igangsat med det samme.

###

Endelig vedtagelse af forslag til Lokalplan nr. 1178, og tillæg nr. 129 til Kommuneplan 2017.

### Resume

Den private grundejer ønsker at fortsætte udbygningen af byen Nye med etape 2, som har baggrund i Helhedsplan 2.0 for Nye. Området er ca. 23,3 hektar, hvoraf omkring 2 hektar ejes af kommunen.

Lokalplanen muliggør realisering af næste etape af Nye med baggrund i de principper og værdier, der er beskrevet i helhedsplanen og Kommuneplan 2017. Lokalplanen muliggør opførelse af op til 164.000 etagemeter bolig og erhverv med blandede boligformer, liberale erhverv og et bycenter med mindre butikker.

Lokalplanen ledsages af et kommuneplantillæg, der fastlægger bebyggelsesregulerende bestemmelser for 4 nye rammeområder til centerområde med bycenter, blandet bolig og erhverv samt boligformål.

Der er udarbejdet udbygningsaftale som fremgår af bilag 10.

Lokalplanen stiller krav om almene boliger svarende til 25 %. En del af de almene boliger skal opfylde arealbehov for offentlige servicefunktioner til etablering af henholdsvis 60 almene ældreboliger og 30 almene handicapboliger.

### Beslutningspunkter

Det indstilles, at

1) forslag til Lokalplan nr. 1178 vedtages endeligt (med de ændringer, der fremgår af indstillingens afsnit 5.8),

2) forslag til Tillæg nr. 129 til Kommuneplan 2017 vedtages endeligt (med de ændringer, der fremgår af indstillingens afsnit 5.8),

3) forslag til udbygningsaftale vedtages endeligt,

4) forslag til sammenfattende redegørelse om miljøvurdering vedtages endeligt (som den fremgår af indstillingens afsnit 6.3)

5) indsigelser besvares, som det fremgår af indstillingens afsnit 5.7 og bilag 5.

6) forslag til Tillæg nr. 5 til Spildevandsplan 2021-2026 vedtages endeligt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Zahra Christoffersen: 7

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 6. december 2023.

Nikolaj Dahl tog forbehold.

Troels Thomsen var forhindret i at deltage i sagens behandling.

Magistratsafdelingen for Teknik og Miljø laver notat vedrørende mix mellem ejer- og lejeboliger i området.

Udvalg: [adresse]

Dato: 17-01-2024

Zahra Christoffersen:

Fremsendes til Teknisk Udvalg til behandling i henhold til beslutning i byrådets møde den 14. januar 2024.